

**Ақмола облысының кейбір елді мекендерінің атауларын қайта атау туралы**

Ақмола облыстық мәслихатының мен Ақмола облысы әкімшілігінің 2005 жылғы 24 тамыздағы N 3С-14-5 шешімі. Ақмола облысының әділет департаментінде 2005 жылғы 1 қыркүйекте N 3155 тіркелді

      Ескерту. Бүкіл мәтін бойынша «селолық», «селосы», «селосын» деген сөздер «ауылдық», «ауылы», «ауылын» деген сөздермен ауыстырылды - Ақмола облысы әкімдігінің 17.02.2015 № А-2/65 қаулысы және Ақмола облыстық мәслихатының 17.02.2015 № 5С-34-6 (ресми жарияланған күннен бастап қолданысқа енгізіледі) шешімімен.

      Қазақстан Республикасының "Қазақстан Республикасының әкімшілік-аумақтық құрылысы туралы"» Заңының 11 бабына сәйкес, тұрғындардың ұсыныстары мен пікірлерін ескере отырып, Ақкөл, Щучье, Ерейментау аудандарының әкімдігі мен мәслихатының бірлескен шешімдері негізінде облыстық мәслихат пен облыс әкімдігі  **ШЕШІМ ЕТТІ**:

      1. Ақмола облысының келесі елді мекендерінің атаулары қайта аталсын:

      1) Ақкөл ауданы бойынша:

      Трудовое ауылы Еңбек ауылына;

      Трудовое ауылдық округі Еңбек ауылдық округіне.

      2) Щучье ауданы бойынша:

      Абылайхан ауылдық округіндегі Дорофеевка ауылын Ақылбай ауылына;

      Климовка ауылдық округіндегі Климовка ауылын Атамекен ауылына;

      Климовка ауылдық округіндегі Черноярка ауылын Қаражар ауылына;

      Боровое кентін Бурабай кентіне.

      3) Ерейментау ауданы бойынша:

      Благодатное ауылдық округін Олжабай батыр атындағы ауылдық округіне.

      2. Осы шешім Ақмола облысының Әділет департаментінде мемлекеттік тіркеуден өткеннен кейін күшіне енеді.

*Облыстық мәслихат*

*сессиясының төрайымы*

*Облыс әкімі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК